Държавен вестник, бр. 70, 2024 г., стр. 5

БРОЙ  70	
Д Ъ Р Ж А В Е Н  В Е С Т Н И К 	
СТР.  5  
1. продажната цена на стоки и номиналната 
стойност на ценни книжа на приносител и 
на платежни инструменти, попадащи извън 
приложното поле на Закона за платежните 
услуги и платежните системи, които се пос­
тавят трайно и непосредствено върху тях в 
процеса на производството и при които двой­
ното обозначаване е технически невъзможно;
2. продажната цена на тютюневите изделия, 
изписана върху потребителската опаковка или 
върху бандерола – за пури и пурети, по която 
се продават на дребно на краен потребител;
3. продажната цена на продуктите от неф­
тен произход и природен газ, използван като 
моторно гориво, визуализирана на информа­
ционни табели (ценови тотеми) и колонки с 
дисплеи за зареждане на моторни превозни 
средства в търговски обекти за зареждане 
на горива;
4. цената на услугата за превоз, визуали­
зирана на таксиметрови апарати с дисплеи;
5. издаване на документи по чл. 112, ал. 1 
от Закона за данък върху добавената стойност.
Обозначаване на цените на стоките и 
услугите
Чл. 16. (1) При двойното обозначаване на 
цените на стоките и услугите цените в евро и 
в левове се поставят в непосредствена близост, 
изписват се ясно, четливо, недвусмислено и 
лесно разбираемо, с еднакъв размер на шрифта, 
по начин, който не въвежда потребителите 
в заблуждение.
(2) Двете цени са придружени с изписва­
не на съответната валута, отличителен знак 
или съкращение, позволяващи лесното им 
разпознаване.
(3) Изключенията по чл. 15, ал. 3, т. 1 – 4 
не освобождават търговците от задължение­
то за ясно, четливо, недвусмислено и лесно 
разбираемо двойно обозначаване на цените 
на стоките и услугите по друг подходящ 
начин, който не въвежда потребителите в 
заблуждение.
(4) При търговски съобщения и реклама 
в аудио- и видеоформат, които имат за цел 
насърчаване продажбата на стоки и услуги, 
цените може да се представят устно само в 
левове до датата на въвеждане на еврото, а 
след нея, само в евро.
Обозначаване на цената за единица мярка 
на стока
Чл. 17. (1) Когато обозначаването на цената 
за единица мярка на стоката е задължително 
съгласно чл. 20 – 23 от Закона за защита на 
потребителите, търговецът може да ограничи 
двойното обозначаване на цената само по 
отношение на продажната цена на стоката, 
без да посочва цената за единица мярка.
(2) Когато цената за единица мярка е иден­
тична с продажната цена на стоката, търго­
вецът може да направи двойно обозначаване 
само на продажната цена на стоката.
Съобщения за намаляване на цените на 
стоките и услугите
Чл. 18. При съобщения за намаляване на 
цените на стоките и услугите, което се из­
разява в абсолютна стойност или в процент, 
търговецът може да направи двойно обознача­
ване на цените на стоките и услугите само по 
отношение на крайната цена, която се плаща 
от потребителя.
Съобщения за сравняване на цените на 
стоките и услугите
Чл. 19. При съобщения за сравняване на 
цените на стоките и услугите търговецът 
може да направи двойно обозначаване на 
цената на стоките и услугите само по отно­
шение на крайната цена, която се заплаща 
от потребителя.
Обявяване на крайна цена във фискалния/
системния бон
Чл. 20. (1) В периода на двойно обознача­
ване на цените на стоките и услугите общата 
крайна сума, която се заплаща от потребителя, 
се обявява в издавания фискален/системен 
бон или в друг документ, регистриращ пла­
щането, издаван вместо фискален/системен 
бон, в евро и в левове, заедно с официалния 
валутен курс на лева към еврото.
(2) От датата на въвеждане на еврото в 
Република България всяко лице, което приема 
плащания, за които е задължено да издаде 
фискален/системен бон, е длъжно да ги ре­
гистрира и отчита в евро и центове.
Двойно обозначаване при предоставяне на 
финансови услуги
Чл. 21. (1) Изискването за двойно обозна­
чаване на цените в периода по чл. 15, ал. 2 
се прилага от поднадзорните на Българската 
народна банка лица по отношение на тарифите 
за таксите и комисионите за предоставяните 
от тях финансови услуги и от поднадзорните 
на Комисията за финансов надзор лица по от­
ношение на размера на таксите и комисионите 
за предоставяните от тях финансови услуги. 
Информацията по изречение първо се оповес­
тява в офисите и на интернет страниците на 
съответните лица, когато е приложимо. Тази 
информация се предоставя във всеки случай 
безплатно на хартиен или на друг траен но­
сител при поискване от клиент.
(2) В периода по чл. 15, ал. 2 поднадзорните 
лица на Българската народна банка обознача­
ват двойно в евро и в левове информацията за:
1. началното и крайното салдо по платежни 
сметки в извлеченията, предоставяни на хар­
тиен или друг дълготраен носител по смисъла 
на § 1, т. 8 от допълнителните разпоредби на 
Закона за платежните услуги и платежните 
системи, по всички открити до датата на въ­
веждане на еврото левови сметки;
2. стойността на платежната операция в 
левове по всички открити до датата на въ­
веждане на еврото левови сметки и размера